कोटा परिक्षेत्र में फरवरी-मार्च 2017 में मजदूरी भुगतान होना था। मजदूरी भुगतान की राशि सीधे मजदूरों के खाते में जानी थी लेकिन एेसा नहीं हुआ। सेल्फ चेक के जरिए मजदूरी भुगतान की राशि निकालकर गड़बड़ी होती रही । इस मामले में बेलगहना रेंजर बलराम तिवारी व एसडीओ डीएन त्रिपाठी के खिलाफ फर्जी वाउचर बनाकर मजदूरी भुगतान करने की शिकायत की गई थी। अब इस मामले में सेल्फ चेक से मजदूरी भुगतान की राशि निकालने की बात सामने आई है।